
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 463 

13 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση του Ανώτατου Επιστημονικού Συμβου¬ 
λίου αρμοδιότητας του Υπουργείου Εθνικής Παι¬ 
δείας και Θρησκευμάτων. 1 

Καθορισμός του Περιεχομένου Σπουδών Τμημάτων 

του Τ.Ε.Ι Αθήνας. 2 

Σύσταση, Συγκρότηση και Καθορισμός Αμοιβής Επι¬ 
τροπής Παρακολούθησης και Παραλαβής Έρ¬ 
γου. 3 


Παράταση του χρόνου λειτουργίας και καθορισμός 
τμηματικής καταβολής μηνιαίας αποζημίωσης του 
Προέδρου, των μελών και της γραμματέως της 
νομοπαρασκευαστικής επιτροπής για την επεξερ¬ 
γασία και εισήγηση των αναγκαίων νομοθετικών 
μέτρων που αφορούν τον τρόπο διοίκησης των 
δικαστηρίων, την κατάσταση των δικαστικών λει¬ 


τουργών και άλλα σχετικά θέματα. 4 

Α ΠΟΦΑΣΕΙ Σ 

Αριθμ. 34641/Β1 (1) 


Συγκρότηση του Ανώτατου Επιστημονικού Συμβουλί¬ 
ου αρμοδιότητας του Υπουργείου Εθνικής Παιδείας 
και Θρησκευμάτων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 6 παρ. 1 και 2 του ν. 3432/2006 «Δομή και 
λειτουργία της Εκκλησιαστικής Εκπαίδευσης» (Α' 14) 

β. Του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ 63/2005 

2. Το έγγραφο αριθμ. 736/14.2.2006 της Διαρκούς Ιερός 
Συνόδου της Εκκλησίας της Ελλάδος 

3. Το έγγραφο αριθμ. 117/16.2.2006 της Ιεράς Επαρχι¬ 
ακής Συνόδου της Εκκλησίας της Κρήτης, και 

4. Το γεγονός ότι από την έκδοση της απόφασης 
αυτής δεν προκαλείται επιβάρυνση στον Κρατικό Προ¬ 
ϋπολογισμό, αποφασίζουμε: 

1. Συγκροτούμε το Ανώτατο Επιστημονικό Συμβούλιο 


που προβλέπεται από το άρθρο 6 του ν. 3432/2006, και 
ορίζουμε μέλη αυτού τους: 

α. Θεοφιλέστατο Επίσκοπο Θερμοπυλών Ιωάννη, ως 
Πρόεδρο. 

β. Βλάσιο Φειδά, Ομότιμο Καθηγητή Θεολογίας, του 
Εθνικού και Καποδιστριακού Πανεπιστημίου Αθηνών, 
εκπρόσωπο της Εκκλησίας της Ελλάδος ως Αντιπρό¬ 
εδρο. 

γ. Γεώργιο Μπαμπινιώτη, Καθηγητή του Εθνικού και 
Καποδιστριακού Πανεπιστημίου Αθηνών, ως μέλος. 

δ. Αθανάσιο Κυριαζή, Καθηγητή του Πανεπιστημίου 
Πειραιώς, ως μέλος. 

ε. Σεβασμιώτατο Μητροπολίτη Κυδωνιάς και Απο- 
κορώνου Ειρηναίο, εκπρόσωπο της Ιεράς Επαρχιακής 
Συνόδου της Εκκλησίας της Κρήτης, ως μέλος. 

στ. Στυλιανό Παπαδόπουλο, Ομότιμο Καθηγητή Θεο¬ 
λογίας, του Εθνικού και Καποδιστριακού Πανεπιστημίου 
Αθηνών εκπρόσωπο της Εκκλησίας της Ελλάδος ως 
μέλος, και 

ζ. Πανοσιολογιώτατο Αρχιμανδρίτη Χρυσόστομο Σαβ- 
βάτο, Καθηγητή Θεολογίας του Εθνικού και Καποδιστρι- 
ακού Πανεπιστημίου Αθηνών, ως μέλος. 

2. Γραμματέας του Συμβουλίου ορίζεται η Ευγενία 
Παπαγεωργίου, μόνιμος υπάλληλος του Υπουργείου 
Εθνικής Παιδείας και θρησκευμάτων. 

3. Η θητεία των μελών του Συμβουλίου είναι τριετής. 

4. Στον Πρόεδρο τα μέλη και τον Γραμματέα κατα¬ 
βάλλεται αποζημίωση σύμφωνα με τη διαδικασία του 
άρθρου 17 παρ. 2 (γ) του ν. 3205/2003 (Α' 297). 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 4 Απριλίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 34397/Ε5 (2) 

Καθορισμός του Περιεχομένου Σπουδών Τμημάτων 
του Τ.Ε.Ι Αθήνας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ. 1 του ν.2916/2001 (Α' 114) «Διάρθρωση της 

ανώτατης εκπαίδευσης και ρύθμιση των θεμάτων του 
τεχνολογικού τομέα αυτής». 

β. Του άρθρ. 25 παρ. 1 του ν.1404/1983 (Α' 173) και 
του άρθρ. 5 παρ. 12 του ν.2916/2001 (Α' 114), σε συνδυ¬ 
ασμό με τις διατάξεις του άρθρου 1 του ν. 3404/2005 
(Α' 260) «Ρύθμιση θεμάτων του Πανεπιστημιακού και 
Τεχνολογικού Τομέα της Ανώτατης Εκπαίδευσης και 
λοιπές διατάξεις». 

γ. Του άρθρ. 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ 63/2005 (ΦΕΚ 98/Α'). 

2. Το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού. 

3. Την αριθμ. 37876/ΣΤ5/26.4.2004 (Β' 608) απόφαση 
του Πρωθυπουργού και της Υπουργού Εθνικής Παιδείας 
και Θρησκευμάτων “Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων”. 

4. Τις εισηγήσεις των Συμβουλίων για τον καθορισμό 
του περιεχομένου σπουδών των παρακάτω Τμημάτων: 

α. Ενεργειακής Τεχνολογίας (αριθμ. πρακτ. 
14/19.10.2005). 

β. Ηλεκτρονικής (αριθμ. πρακτ. 20/26.10.2005). 

γ. Πληροφορικής (αριθμ. πρακτ. 25/9.11.2005). 

δ. Πολιτικών Έργων Υποδομής (αριθμ. πρακτ.19/ 
23.11.2005). 

ε. Τεχνολογίας Ιατρικών Οργάνων (αριθμ. πρακτ. 
16/9.11.2005). 

στ. Τοπογραφίας (αριθμ. πρακτ. 14/26.10.2005). 

ζ. Κοινωνικής Εργασίας (αριθμ. πρακτ. 10/27.10.2005). 

η. Οδοντικής Τεχνολογίας (αριθμ. πρακτ. 5/ 26.3.2003). 

0. Διοίκησης Μονάδων Υγείας & Πρόνοιας (αριθμ. 
πρακτ. 4/4.2.2004). 

5. Τη γνωμοδότηση του Συμβουλίου Ανώτατης Τε¬ 
χνολογικής Εκπαίδευσης κατά τη δεύτερη(20.12.2005) 
συνεδρίασή του, αποφασίζουμε: 

Καθορίζουμε το Περιεχόμενο Σπουδών των παρακάτω 
τμημάτων του Τ.Ε.Ι Αθήνας ως εξής: 

1. Τμήμα Ενεργειακής Τεχνολογίας 

Το γνωστικό αντικείμενο του Τμήματος καλύπτει τα 
πεδία των Επιστημών στους τομείς Μηχανολογίας και 
Ηλεκτρολογίας και ειδικότερα την Ενεργειακή Μη- 
χανολογία και Ενεργειακή Ηλεκτρολογία. Πέραν των 
γνώσεων που περιλαμβάνονται στους ανωτέρω τομείς 
δίνεται έμφαση στην αξιοποίηση των συμβατικών, ανα¬ 
νεώσιμων και νέων πηγών ενέργειας, στην παραγωγή, 
μετατροπή, μεταφορά, αποθήκευση, έλεγχο και χρήση 
της ενέργειας, καθώς και στη διαχείριση, εξοικονόμηση, 
και περιβαλλοντική θεώρηση της ενέργειας. 

Το Τμήμα έχει ως αποστολή: 

- Την παροχή γνώσεων στους σπουδαστές και την 
ανάπτυξη ικανοτήτων για την επιστημονική και επαγ¬ 
γελματική τους ανέλιξη. 

- Την ανάπτυξη της εφαρμοσμένης και τεχνολογικής 
έρευνας με στόχο την προαγωγή της επιστημονικής 
γνώσης γενικότερα. 

Μετά την ολοκλήρωση των σπουδών τους, οι πτυ- 
χιούχοι του Τμήματος αποκτούν τις απαραίτητες επι¬ 
στημονικές και τεχνολογικές γνώσεις, ικανότητες και 
δεξιότητες ώστε να δραστηριοποιούνται σε όλους τους 
τομείς του γνωστικού αντικειμένου του Τμήματος. 


Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πράξης, 
εργαστηριακές ασκήσεις, σεμινάρια, εκπόνηση εργασιών 
καθώς και επισκέψεις σε χώρους παραγωγής. 

Για τη λήψη του πτυχίου ο σπουδαστής παρακολουθεί 
επιτυχώς πρόγραμμα σπουδών μαθημάτων, το οποίο 
περιλαμβάνει μαθήματα γενικής υποδομής, ειδικής υπο¬ 
δομής και από μαθήματα στα γνωστικά αντικείμενα 
της διοίκησης, της οικονομίας, της νομοθεσίας και των 
ανθρωπιστικών σπουδών (Δ.Ο.Ν.Α). 

Στο τελευταίο εξάμηνο γίνεται εκπόνηση Πτυχιακής 
Εργασίας, στη διάρκεια του οποίου μπορεί να πραγμα¬ 
τοποιηθεί και η Πρακτική Ασκηση. 

Η εκπόνηση της Πτυχιακής Εργασίας συμβάλλει στην 
εμβάθυνση σε θέματα εφαρμοσμένης έρευνας ή σε αντι¬ 
κείμενα που έχουν άμεση σχέση με την ειδικότητα των 
σπουδών. 

Η Πρακτική Ασκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες, και άλλους συνεργαζόμενους φορείς, που σχετί¬ 
ζονται με το γνωστικό αντικείμενο του Τμήματος. 

2. Τ μήμα Ηλεκτρονικής 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο της Ηλεκτρονικής και την εφαρ¬ 
μογή της στους τομείς των βιομηχανικών αυτοματι¬ 
σμών, των τηλεπικοινωνιών, της πληροφορικής και των 
υπηρεσιών της. 

Το Τ μήμα έχει ως αποστολή την προαγωγή, την ανά¬ 
πτυξη και μετάδοση των κατάλληλων γνώσεων, στο 
πεδίο της Επιστήμης και της Τεχνολογίας της Ηλε¬ 
κτρονικής, τόσο με την διδασκαλία όσο με την εφαρ¬ 
μοσμένη έρευνα, ώστε οι σπουδαστές να αποκτήσουν 
πλήρη επιστημονική και επαγγελματική κατάρτιση στο 
γνωστικό αντικείμενο του Τμήματος. 

Με την ολοκλήρωση των σπουδών τους οι πτυχιού- 
χοι του Τμήματος έχουν αποκτήσει τις εξειδικευμένες 
γνώσεις ώστε να είναι σε θέση να απασχοληθούν είτε 
αυτοδύναμα είτε σε συνεργασία με άλλους επιστήμονες 
με την μελέτη, έρευνα και εφαρμογή της τεχνολογίας 
πάνω σε σύγχρονους και ειδικούς τομείς της Ηλεκτρο¬ 
νικής. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, εργαστηριακές 
και φροντιστηριακές ασκήσεις, σεμινάρια, εκπαιδευτικές 
επισκέψεις, καθώς και εκπόνηση ατομικών ή ομαδικών 
εργασιών. 

Τα πρώτα εξάμηνα σπουδών περιλαμβάνουν κατά κύ¬ 
ριο λόγο γενικά μαθήματα υποδομής, όπως Μαθηματικά, 
Φυσική, Πληροφορική. Ακολουθούν μαθήματα ειδικής 
υποδομής - κορμού όπως Αναλογικά και Ψηφιακά Ηλε¬ 
κτρονικά. Οι σπουδές περιλαμβάνουν επίσης μαθήματα 
ειδικότητας που είναι ομαδοποιημένα σε θεματικές ενό¬ 
τητες όπως Ηλεκτρονικά Τηλεπικοινωνιών, Βιομηχανικά 
Ηλεκτρονικά και Ηλεκτρονικά Η/Υ, που θα προσφέρουν 
στους σπουδαστές την εξειδικευμένη γνώση. 

Το πρόγραμμα σπουδών περιλαμβάνει επίσης την 
εκπόνηση Πτυχιακής Εργασίας και Πρακτικής Ασκη¬ 
σης κατά το τελευταίο εξάμηνο, που εξασφαλίζουν 
την εμβάθυνση σε θέματα τεχνολογικής εφαρμογής, 
εφαρμοσμένης έρευνας και ανάπτυξης, ολοκλήρωσης 
τεχνολογιών και γενικότερα σε αντικείμενα που έχουν 
άμεση σχέση με την ειδικότητα των σπουδών. 

3. Τμήμα Πληροφορικής 

Το Τμήμα σύμφωνα με τις απαιτήσεις της επιστήμης 
και της τεχνολογίας, ανανεώνει, προσαρμόζει και διευ¬ 
ρύνει το πρόγραμμα σπουδών του, το οποίο στηρίζεται 
στους ακόλουθους άξονες: 

- Επιστήμη των Υπολογιστών, με έμφαση στις θεωρητι¬ 
κές και αλγοριθμικές αρχές του υπολογισμού, στον προ¬ 
γραμματισμό, και στην διαχείριση της πληροφορίας. 

- Τεχνολογίες του Λογισμικού, των Υπολογιστών και 
των Επικοινωνιών, με έμφαση στην ανάλυση, το σχε¬ 
δίασμά και την υλοποίηση συστημάτων λογισμικού και 
στο σχεδίασμά, την υλοποίηση, και την υποστήριξη δι¬ 
κτύων και υπολογιστικών συστημάτων, με κύριο στόχο 
την επιτυχή ανάπτυξη και λειτουργία των σύγχρονων 
πληροφοριακών περιβαλλόντων (υποδομές, επικοινωνι- 
ακές υπηρεσίες, εφαρμογές περιεχομένου, υπηρεσίες 
προστιθέμενης αξίας). 

- Πληροφοριακά Συστήματα, με έμφαση στην ανά¬ 
λυση απαιτήσεων, καθώς και στο σχεδίασμά και στην 
υλοποίηση συστημάτων, με στόχο την υποστήριξη των 
διαδικασιών διαχείρισης της πληροφορίας και διοίκησης 
σε όλα τα επίπεδα ενός οργανισμού/επιχείρησης. 

Αποστολή του Τμήματος είναι η παροχή υψηλού επι¬ 
πέδου τεχνολογικής παιδείας, η οποία κατατείνει στη 
δημιουργία επιστημόνων με υψηλού επιπέδου γνώσεις, 
δεξιότητες και εμπειρίες στις Τεχνολογίες της Πληρο¬ 
φορικής και των Επικοινωνιών. 

Ο πτυχιούχος του Τμήματος γνωρίζει την επιστημο¬ 
νική μεθοδολογία, έχει αναπτύξει τεχνικές ικανότητες 
και δεξιότητες, έχει αποκομίσει εμπειρίες από την επαγ¬ 
γελματική πρακτική και είναι σε θέση να δραστηριο¬ 
ποιηθεί επαγγελματικά, ως αυτοαπασχολούμενος, είτε 
ως στέλεχος επιχείρησης ή οργανισμού του δημόσιου 
και ιδιωτικού τομέα. 

Οι σπουδές στα πρώτα εξάμηνα περιλαμβάνουν θε¬ 
ωρητική διδασκαλία, φροντιστηριακές ασκήσεις, ερ¬ 
γαστηριακή εργασία, εκπόνηση εργασιών και μελέτη 
περιπτώσεων, είτε αυτόνομα, είτε στα πλαίσια συμμε¬ 
τοχικής εργασίας. 

Το πρόγραμμα σπουδών του Τμήματος περιλαμβάνει 
τη διδασκαλία των επιστημονικών και τεχνολογικών 
ενοτήτων σε Μαθήματα Γενικής Υποδομής, Μαθήματα 
Ειδικής Υποδομής, Μαθήματα Ειδικότητας και Μαθήματα 
Διοίκησης, Οικονομίας, Νομοθεσίας και Ανθρωπιστικών 
Σπουδών. Τα βασικά γνωστικά αντικείμενα του προ¬ 
γράμματος σπουδών, μεταξύ άλλων, περιλαμβάνουν: 

- Αλγόριθμους και Δομές Δεδομένων. 

- Βάσεις Δεδομένων. 

- Ευφυή Συστήματα και Συστήματα βασισμένα στη 
Γνώση. 

- Γλώσσες και Μεθοδολογίες Προγραμματισμού. 

- Λειτουργικά Συστήματα. 

- Πληροφοριακά Συστήματα και Εφαρμογές. 

- Τεχνολογία (Μηχανική) Λογισμικού. 

- Τεχνολογία Υπολογιστικών Συστημάτων και Δικτύων. 

- Τεχνητή Νοημοσύνη. 

- Παράλληλο και Κατανεμημένο Υπολογισμό. 

- Τεχνολογία Πολυμέσων. 

- Τηλεπικοινωνιακά Συστήματα. 

- Αλληλεπίδραση Ανθρώπου - Υπολογιστή. 

- Ηλεκτρονικό Επιχειρείν (β-όυείηοεε, θ-οοπιπίθΓΟθ, 
κ.λπ.). 


- Εκπαιδευτική Τεχνολογία και Διδακτική της Πλη¬ 
ροφορικής. 

Το τελευταίο εξάμηνο περιλαμβάνει την εκπλήρωση 
της Πρακτικής Ασκησης και την εκπόνηση της Πτυχι¬ 
ακής Εργασίας. 

Η Πρακτική Ασκηση εκπονείται σε επιλεγμένους φο¬ 
ρείς του δημοσίου και του ιδιωτικού τομέα. Δίνεται 
έτσι η δυνατότητα στους σπουδαστές να εργαστούν σε 
πραγματικό επαγγελματικό περιβάλλον, συμμετέχοντας 
σε ομάδες εργασίας υπό επαγγελματική καθοδήγηση 
στελεχών των φορέων υποδοχής τους, με σκοπό την 
από κοινού με άλλους επαγγελματίες του κλάδου εκπό¬ 
νηση συγκεκριμένου έργου και την ανάπτυξη των ατομι¬ 
κών δεξιοτήτων τους μέσω διαδικασιών συνεργασίας. 

Η Πτυχιακή Εργασία έχει μελετητικό, αναπτυξιακό ή 
εφαρμοσμένο ερευνητικό χαρακτήρα και εκπονείται 
από κάθε σπουδαστή, είτε ατομικά, είτε στα πλαίσια 
ολιγομελούς ομάδας. Με αυτό τον τρόπο παρέχεται 
η δυνατότητα στους σπουδαστές να αποκτήσουν ση¬ 
μαντικές εμπειρίες από την ολοκληρωμένη μελέτη σε 
βάθος ενός θέματος της ειδικότητάς τους. 

4. Τμήμα ΠολιτικώνΈργων Υποδομής 

Το περιεχόμενο σπουδών του Τμήματος καλύπτει τα 
γνωστικά αντικείμενα: 

- Της Μηχανικής κατασκευών, τοπογραφίας, τεχνικού 
σχεδίου, εδαφομηχανικής, υδραυλικής και οπλισμένου 
σκυροδέματος. 

- Της κατασκευής έργων οδοποιίας και τεχνικών 
έργων αυτής, γεφυροποιίας, ύδρευσης, άρδευσης και 
στραγγίσεων εδαφών αποχέτευσης, λιμένων, σιδηρο¬ 
δρόμων, σηράγγων και εν γένει υδραυλικών και συγκοι¬ 
νωνιακών έργων. 

- Της πραγματοποίησης τόσο μελετών σκοπιμότητας, 
προμελετών και οριστικών μελετών όσο και οικονομο¬ 
τεχνικών μελετών. 

- Της εφαρμογής και επίβλεψης στην κατασκευή τε¬ 
χνικών έργων. 

Το Τμήμα έχει ως αποστολή την κατάρτιση σπουδα¬ 
στών μέσα από τη μετάδοση του κατάλληλου τεχνο¬ 
λογικού υπόβαθρου και απόκτηση εμπειρίας πάνω στις 
εφαρμογές της ειδικότητας. 

Με την ολοκλήρωση των σπουδών τους οι πτυχιούχοι 
του Τμήματος αποκτούν όλες τις απαραίτητες επιστη¬ 
μονικές και τεχνολογικές γνώσεις και δεξιότητες, έτσι 
ώστε να μπορούν να απασχοληθούν σε όλους τους 
τομείς του γνωστικού αντικειμένου του Τμήματος στον 
ιδιωτικό και δημόσιο τομέα, είτε ως αυτοαπασχολού¬ 
μενοι. 

Τα πρώτα εξάμηνα των σπουδών περιλαμβάνουν θε¬ 
ωρητική και εργαστηριακή εκπαίδευση, καθώς και εκ¬ 
πονήσεις εργασιών. 

Στο πρόγραμμα σπουδών του Τμήματος περιλαμβά¬ 
νονται μαθήματα γενικής και ειδικής υποδομής, μαθή¬ 
ματα ειδικότητας και Δ.Ο.Ν.Α (Διοίκησης - Οικονομίας 
- Νομοθεσίας - Ανθρωπιστικών Σπουδών). 

Στα μαθήματα γενικής υποδομής περιλαμβάνονται 
μεταξύ άλλων η Τεχνολογία Υλικών, τα Μαθηματικά, 
η Στατική, η Φυσική. Σκοπός της διδασκαλίας αυτών 
των μαθημάτων είναι η παροχή βασικών γνώσεων γύρω 
από τα προαναφερθέντα αντικείμενα ώστε να έχουν οι 
σπουδαστές το απαραίτητο υπόβαθρο για να χτίσουν 
τις γνώσεις των επόμενων εξαμήνων πάνω σε αυτό. 

Στα μαθήματα ειδικής υποδομής περιλαμβάνονται μα¬ 
θήματα όπως: Τεχνική Γεωλογία, Τοπογραφία, Αντοχή 
Υλικών, Αποτυπώσεις & Χαράξεις Τεχνικών Έργων, θε¬ 
ωρία Κατασκευών, Εδαφομηχανική. 

Στα μαθήματα ειδικότητας περιλαμβάνονται μαθήματα 
όπως: Αγγλικά - Ορολογία, Οδοστρώματα - Αεροδρόμια, 
Μηχανική Πετρωμάτων - Σήραγγες, Υδρολογία - Αντι- 
πλυμμηρικάΈργα, Συστ. Κυκλοφορίας & Μεταφορών. 

Στα μαθήματα Δ.Ο.Ν.Α περιλαμβάνονται μεταξύ άλλων 
η ΕπιχειρησιακήΈρευνα, η Διοίκηση Τεχνικών Επιχειρή¬ 
σεων, η Διαχείρηση Περιβαλλοντικών Συστημάτων. 

Το τελευταίο εξάμηνο σπουδών περιλαμβάνει την 
Πρακτική Άσκηση στην ειδικότητα και την εκπόνηση 
της Πτυχιακής Εργασίας, που περιλαμβάνει τη μελέτη 
(ριτ>]θοΙ) ενός πραγματικού τεχνικού έργου. 

Η Πρακτική Άσκηση πραγματοποιείται από τους σπου¬ 
δαστές πάνω στα αντικείμενα της ειδικότητάς του με 
σκοπό την απόκτηση εργασιακής εμπειρίας, εξάσκηση 
των γνώσεων τους πάνω στο αντικείμενο και την προ¬ 
αγωγή της συνεργασίας με συναδέλφους. 

Η Πτυχιακή Εργασία εκπονείται από τον σπουδαστή 
και κατατίθεται πριν από τη λήψη του πτυχίου. Η ερ¬ 
γασία γίνεται πάνω σε εξειδικευμένα θέματα της ειδι¬ 
κότητας υπό τη επίβλεψη του εκάστοτε αναθέτοντος 
καθηγητή. 

5. Τμήμα Τεχνολογίας Ιατρικών Οργάνων 

Το περιεχόμενο σπουδών του Τμήματος υπηρετεί τον 
διεπιστημονικό κλάδο της Βιοϊατρικής Τεχνολογίας. Η 
Βιοϊατρική Τεχνολογία αποτελεί την τομή τεσσάρων 
ομάδων του Επιστητού: 

- Των Βασικών Ιατρικών Επιστημών. 

- Των Φυσικών και Μαθηματικών Επιστημών. 

- Των Επιστημών του Μηχανικού. 

- Των Επιστημών Διοίκησης και Οικονομίας. 

Αποστολή του Τμήματος είναι να συμβάλλει ουσιαστι¬ 
κά στην επίλυση προβλημάτων που θέτει η μαχόμενη 
Ιατρική, αναζητώντας κατάλληλες φυσικές αρχές και 
φαινόμενα, τα οποία να επιτρέψουν την ανάπτυξη ορ¬ 
γάνων, συσκευών, διατάξεων και εγκαταστάσεων, μέσω 
του συνδυασμού των ενδεδειγμένων διαθέσιμων ή νέων 
Τεχνολογιών, ώστε να δώσει λύση στο πρόβλημα, οι¬ 
κονομικά συμφέρουσα και ευχερώς διαχειρίσιμη στην 
καθημερινή κλινική πρακτική. 

Για την προετοιμασία των πτυχιούχων του Τμήματος 
το πρόγραμμα σπουδών του Τμήματος συνδυάζει στη 
διάρκεια των σπουδών τα γνωστικά αντικείμενα που 
έχουν σχέση με: 

- Τον ανθρώπινο οργανισμό και τις βάσεις της Ιατρι¬ 
κής, όπως Βιολογία, Ανατομία, Βιοχημεία, Φυσιολογία. 

- Τους Βασικούς και τους Εφαρμοσμένους κλάδους 
της Φυσικής και των Μαθηματικών. 

- Τους διάφορους κλάδους των Επιστημών του Μη¬ 
χανικού (Μηχανολόγου, Ηλεκτρολόγου, Ηλεκτρονικού, 
Επιστήμης Υπολογιστών κ.λ.π.). 

- Τη στοιχειώδη εισαγωγική προσέγγιση Επιστημών 
Διοίκησης και Οικονομίας για τις ανάγκες της Βιοϊα- 
τρικής Τεχνολογίας. 

Ιδιαίτερη βαρύτητα δίδεται στην διάρκεια των τε¬ 
λευταίων εξαμήνων εξειδίκευσης στην διδασκαλία των 
επιστημονικών και τεχνολογικών αρχών στους παρακά¬ 
τω επιμέρους τομείς του γνωστικού αντικειμένου της 
Βιοϊατρικής Τεχνολογίας: 

- Τεχνολογία Εντατικής Ιατρικής και Χειρουργείων. 


- Τεχνολογία Ιατρικής Απεικόνισης. 

- Επεξεργασία Ιατρικού Σήματος και Εικόνας. 

- Θεραπευτικές Τεχνολογίες. 

- Εμβιομηχανική και Τεχνολογία Αποκατάστασης. 

- Τεχνολογία Τηλεϊατρικής. 

- Δομή και Λειτουργία του Σύγχρονου Νοσοκομείου. 

- Μελέτη και Κατασκευή Βιοϊατρικών Συσκευών. 

Επίσης επικουρικός σκοπός του προγράμματος σπου¬ 
δών είναι οι πτυχιούχοι να αποκτήσουν γνώσεις όσον 
αφορά την: 

- Οργάνωση Τμημάτων Βιοϊατρικής Τεχνολογίας. 

- Διασφάλιση Ασφάλειας και Ποιότητας Οργάνων, 
Συσκευών, Διατάξεων και Εγκαταστάσεων Βιοϊατρικής 
Τ εχνολογίας. 

- Εξοικείωση με την Ερευνητική μεθοδολογία, την 
ικανότητα συλλογής και ανάλυσης δεδομένων, την 
συγγραφή μελετών και συνθετικών εργασιών και την 
υλοποίηση κατασκευών στον τομέα της Βιοϊατρικής 
Τ εχνολογίας. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις αλλά και δεξιότητες, ώστε να 
μπορούν να απασχολούνται στον ιδιωτικό και δημόσιο 
τομέα, είτε αυτοδύναμα, είτε σε συνεργασία με άλλους 
επιστήμονες. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητικές διδασκαλίες, εργαστηριακές 
ασκήσεις, κατασκευές συσκευών, φροντιστήρια, σεμινά¬ 
ρια, επισκέψεις σε νοσοκομεία και εκπόνηση εργασιών 
με έμφαση στη μελέτη περιπτώσεων και την ομαδική 
εργασία. 

Στα βασικά γνωστικά αντικείμενα του Τμήματος περι¬ 
λαμβάνονται όπως ήδη ανεφέρθη μαθήματα των Φυσι¬ 
κών και Μαθηματικών Επιστημών, των Βασικών Ιατρικών 
Επιστημών, Μηχανολογία, Ηλεκτρολογία, Ηλεκτρονική, 
Πληροφορική, καθώς και Αρχές Βιοφυσικής και Ιατρικής 
Φυσικής. 

Στα μαθήματα της ειδικότητας περιλαμβάνονται η επι¬ 
στήμη και η τεχνολογία των Βιοϊατρικών μηχανημάτων, 
καλύπτοντας όλο τον κύκλο ζωής του μηχανήματος, 
από τον σχεδίασμά και την υλοποίηση, έως την θέση σε 
ετοιμότητα λειτουργίας και την συντήρησή του. Επίσης 
δίνονται στοιχεία διοίκησης, οικονομίας, νομοθεσίας και 
εμπορίας - πιαιΨθΙίηρ, απαραίτητα για την οργάνωση και 
διοίκηση επιχειρήσεων και υπηρεσιών που σχετίζονται 
με την ειδικότητα. 

Το τελευταίο εξάμηνο περιλαμβάνει Πρακτική Ασκηση, 
καθώς και εκπόνηση της Πτυχιακής Εργασίας. 

Η Πρακτική Άσκηση πραγματοποιείται σε χώρους 
παραγωγής ιατρικών μηχανημάτων, σε ιδιωτικές επι¬ 
χειρήσεις, σε νοσοκομεία και άλλους χώρους εργασίας 
της ειδικότητας, με σκοπό την εμπέδωση των γνώσεων 
των προηγουμένων εξαμήνων, τη παροχή δυνατότητας 
ανάπτυξης πρωτοβουλιών, καθώς και τη δυνατότητα 
ανάπτυξης ικανοτήτων επίλυσης προβλημάτων και ομα¬ 
δικής εργασίας. 

Τέλος η Πτυχιακή Εργασία πριν από τη λήψη του πτυ¬ 
χίου δίνει τη δυνατότητα στο σπουδαστή να αποκτήσει 
την εμπειρία μελέτης σε βάθος της ειδικότητας, είτε 
με κατασκευαστική, είτε με συνδυαστική εργασία και 
με κατάλληλη βιβλιογραφική ανασκόπηση, με έμφα¬ 
ση στην ανάπτυξη των προσωπικών ικανοτήτων του 
σπουδαστή. 

6. Τμήμα Τοπογραφίας 

Οι σπουδές στο Τμήμα καλύπτουν τα γνωστικά 
αντικείμενα που σχετίζονται με την Επιστήμη και τις 
Τεχνολογίες της Τοπογραφίας, της Γεωδαισίας, της 
Φωτογραμμετρίας, της Χαρτογραφίας και της Γεωπλη- 
ροφορικής. Στο πλαίσιο αυτό, το πρόγραμμα σπουδών 
υποστηρίζει αφ' ενός μεν τις τοπογραφικές μελέτες και 
εφαρμογές μελετών που συνδέονται με την κατασκευή 
τεχνικών έργων υποδομής, αφ' ετέρου δε τις μεθόδους 
συλλογής - επεξεργασίας - διαχείρισης - παρουσίασης 
ποσοτικών και ποιοτικών γεωγραφικών πληροφοριών. 

Το Τμήμα παρέχει υψηλού επιπέδου επιστημονική - 
τεχνολογική εκπαίδευση και έχει ως αποστολή να προ¬ 
άγει την ανάπτυξη και τη μετάδοση των γνώσεων στην 
Τεχνολογία και την Επιστήμη της Τοπογραφίας με τη 
θεωρητική και πρακτική διδασκαλία και την τεχνολογική 
και εφαρμοσμένη έρευνα.'Ετσι, παρέχει στους σπουδα¬ 
στές του τα απαραίτητα εφόδια που εξασφαλίζουν την 
άρτια εκπαίδευσή τους για την επαγγελματική τους 
σταδιοδρομία και εξέλιξη. Ταυτόχρονα, οι σπουδαστές 
καθίστανται ικανοί να ανταποκρίνονται στις μεταβαλλό¬ 
μενες επιστημονικές, τεχνολογικές, οικονομικές και κοι¬ 
νωνικές συνθήκες στο εθνικό και διεθνές περιβάλλον. 

Οι πτυχιούχοι του Τμήματος από το πρόγραμμα σπου¬ 
δών τους και την εκπαίδευσή τους αποκτούν: θεωρητική 
κατάρτιση στις θετικές επιστήμες, ιδιαίτερη εξοικείωση 
με τη μέτρηση και την ανάλυση του γεωγραφικού χώ¬ 
ρου, εξειδικευμένες τοπογραφικές γνώσεις καθώς και 
ικανότητα παραγωγής και διαχείρισης πληροφοριών 
γης. Με τα παραπάνω καθίστανται ικανοί να δραστη¬ 
ριοποιηθούν τόσο στον ιδιωτικό όσο και στον δημόσιο 
τομέα. 

Στα πρώτα εξάμηνα σπουδών περιλαμβάνονται, με¬ 
ταξύ άλλων, μαθήματα γενικής υποδομής θετικών και 
θεωρητικών επιστημών, καθώς και εισαγωγικά μαθήμα¬ 
τα. Ακολουθούν μαθήματα ειδικής υποδομής - κορμού, 
ενώ στα τελευταία εξάμηνα διδάσκονται τα μαθήματα 
ειδικότητας που χαρακτηρίζουν την ειδικότητα του Το¬ 
πογράφου. 

Το τελευταίο εξάμηνο σπουδών περιλαμβάνει την 
Πρακτική Άσκηση και την εκπόνηση της Πτυχιακής Ερ¬ 
γασίας, η οποία εξασφαλίζει την εμβάθυνση του τε¬ 
λειόφοιτου του Τμήματος σε ένα θέμα εφαρμογής ή 
εφαρμοσμένης τεχνολογικής έρευνας που έχει άμεση 
σχέση με την ειδικότητα των σπουδών. 

7. Τμήμα Κοινωνικής Εργασίας 

Το αντικείμενο σπουδών του Τμήματος αφορά στο 
γνωστικό πεδίο της Κοινωνικής Εργασίας, ως Εφαρμο¬ 
σμένης Κοινωνικής Επιστήμης. Το περιεχόμενο σπουδών 
του Τμήματος καλύπτει τη Θεωρητική και Εφαρμοσμένη 
γνώση για την πρόληψη και θεραπεία κοινωνικών προ¬ 
βλημάτων, εφαρμοσμένη κοινωνική έρευνα, σχεδίασμά, 
ανάπτυξη και αξιολόγηση προγραμμάτων κοινωνικής 
πολιτικής. 

Το Τμήμα έχει ως αποστολή την εκπαίδευση Κοινω¬ 
νικών Λειτουργών υψηλού επιπέδου παρέχοντας σύγ¬ 
χρονες γνώσεις που θα τους διασφαλίσουν επιτυχή 
επιστημονική και επαγγελματική δραστηριότητα στο 
πλαίσιο των μεταβαλλόμενων κοινωνικών αναγκών της 
ραγδαία αναπτυσσόμενης επιστήμης και τεχνολογίας. 
Παράλληλα αποστολή του Τμήματος είναι η προώθηση 
και διεξαγωγή της έρευνας συμβάλλοντας στην πρόοδο 
της Κοινωνικής Εργασίας ως εφαρμοσμένης Κοινωνικής 


Επιστήμης, αλλά και στην αναπτυξιακή διαδικασία της 
χώρας. 

Με την ολοκλήρωση των σπουδών τους οι πτυχιούχοι 
του Τμήματος αποκτούν όλες τις απαραίτητες επιστη¬ 
μονικές και τεχνολογικές γνώσεις και δεξιότητες, έτσι 
ώστε να μπορούν να απασχοληθούν σε όλους τους 
τομείς του γνωστικού αντικειμένου του Τμήματος στον 
ιδιωτικό και δημόσιο τομέα, είτε ως αυτοαπασχολού¬ 
μενοι. 

Στα πρώτα εξάμηνα σπουδών περιλαμβάνονται, με¬ 
ταξύ άλλων, μαθήματα γενικής υποδομής κοινωνικών 
και ανθρωπιστικών επιστημών (Ψυχολογία, Κοινωνιολο- 
γία, Φιλοσοφία κ.α.). Παράλληλα διδάσκονται μαθήματα 
ειδικής υποδομής όπως Κοινωνική Πρόνοια, Κοινωνι¬ 
κές Υπηρεσίες. Στα προχωρημένα εξάμηνα σπουδών 
διδάσκονται αντικείμενα ειδικότητας, όπως Κοινωνική 
Εργασία με Οικογένεια, τα οποία συμπληρώνονται με 
ειδικότερα γνωστικά αντικείμενα της επιστήμης. 

Το τελευταίο εξάμηνο σπουδών περιλαμβάνει την 
Πρακτική Ασκηση στην ειδικότητα και την εκπόνηση 
της Πτυχιακής Εργασίας. 

Η Πρακτική Ασκηση πραγματοποιείται σε Κοινωνικές 
Οργανώσεις και Υπηρεσίες με την επίβλεψη πεπειρα¬ 
μένου Κοινωνικού λειτουργού με σκοπό την εμπέδωση 
των γνώσεων των προηγούμενων εξαμήνων, την παροχή 
δυνατότητας ανάπτυξης πρωτοβουλιών, καθώς και τη 
δυνατότητα ανάπτυξης ικανοτήτων επίλυσης προβλη¬ 
μάτων και ομαδική εργασία. 

Η Πτυχιακή εργασία δίνει τη δυνατότητα στο σπουδα¬ 
στή να αποκτήσει την εμπειρία μελέτης σε βάθος ενός 
θέματος της ειδικότητας, είτε με ερευνητική, είτε με 
συνθετική εργασία, με κατάλληλη βιβλιογραφική ανα¬ 
σκόπηση και με έμφαση στην ανάπτυξη των προσωπι¬ 
κών ικανοτήτων του σπουδαστή και την προαγωγή της 
Επιστήμης της Κοινωνικής Εργασίας. 

8. Τμήμα Οδοντικής Τεχνολογίας. 

Το περιεχόμενο σπουδών του Τμήματος καλύπτει το 
γνωστικό αντικείμενο της εφαρμογής των επιστημονι¬ 
κών και τεχνολογικών γνώσεων στο πεδίο των Οδοντο¬ 
προσθετικών εργασιών Ακίνητης και Κινητής Προσθετι¬ 
κής, καθώς και των Ορθοδοντικών μηχανημάτων. 

Το Τμήμα έχει ως αποστολή, να προάγει την ανάπτυξη 
και τη μετάδοση των επιστημονικών και εφαρμοσμέ¬ 
νων γνώσεων στην τεχνολογία των βιοϋλικών και στις 
μεθόδους σχεδίασης και κατασκευής των οδοντικών 
προσθέσεων και των ορθοδοντικών μηχανημάτων. Με τη 
διδασκαλία και την εφαρμοσμένη έρευνα, παρέχει στους 
σπουδαστές τα απαραίτητα εφόδια, τα οποία εξασφα¬ 
λίζουν την άρτια κατάρτισή τους για την επιστημονική 
και επαγγελματική τους σταδιοδρομία και εξέλιξη. 

Μετά την ολοκλήρωση των σπουδών τους, οι πτυ- 
χιούχοι του Τμήματος αποκτούν τις απαραίτητες επι¬ 
στημονικές και τεχνολογικές γνώσεις, ικανότητες και 
δεξιότητες ώστε να δραστηριοποιούνται ως υπεύθυνοι 
Οδοντοτεχνίτες σε τομείς της αρμοδιότητάς τους. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πρά¬ 
ξης, εργαστηριακές ασκήσεις, σεμινάρια, επιδείξεις νέων 
μεθόδων από εξειδικευμένους τεχνικούς και επισκέψεις 
σε επιλεγμένα εργαστήρια. 

Οι ασκήσεις πράξης, ως εφαρμογές της θεωρίας, δη¬ 
λώνονται στο θεωρητικό μέρος του μαθήματος και, από 
τη φύση τους, προϋποθέτουν την ενεργό συμμετοχή των 

σπουδαστών καθ' όλη τη διάρκεια του εξαμήνου. Πε¬ 
ριλαμβάνουν φροντιστηριακές ασκήσεις, μελέτες περι¬ 
πτώσεων (0338 3ΐυάίθ8), ατομικές και ομαδικές εργασίες, 
βιβλιογραφικές επισκοπήσεις, βιντεοπροβολές. 

Στα πρώτα εξάμηνα σπουδών περιλαμβάνονται, μετα¬ 
ξύ άλλων, μαθήματα γενικής υποδομής όπως, Βιομετρία 

- Βιοστατιστική, Μεθοδολογία -Έρευνα, Βιοχημεία, Φυ¬ 
σική, Πληροφορική. 

Ακολουθούν τα μαθήματα ειδικής υποδομής όπως, 
Οδοντική Μορφολογία, Ανατομία, Φυσιολογία, Υγιει¬ 
νή, Τεχνολογία Υλικών, Δεοντολογία Επαγγέλματος, 
ενώ υπάρχει η δυνατότητα επιλογής μαθημάτων όπως, 
Βιολογία, Γενική Μικροβιολογία, Αισθητική - Χρώμα - 
Χαρακτηριστικά. 

Στα μαθήματα ειδικότητας περιλαμβάνονται, μεταξύ 
άλλων, Ολικές Οδοντοστοιχίες, Μερικές Οδοντοστοιχί¬ 
ες, Ακίνητη Προσθετική, Οδοντιατρική Κεραμική, Σύν¬ 
δεσμοι ακρίβειας, Φυσιολογία Στοματογναθικού Συστή¬ 
ματος - Συγκλεισιολογία, Ορθοδοντική, Προσθετική επί 
Εμφυτευμάτων, ενώ υπάρχει η δυνατότητα επιλογής 
μαθημάτων όπως, Γναθοπροσωπική Προσθετική, Απο¬ 
κατάσταση Δυσλειτουργιών Σύγκλεισης. 

Τέλος, μια ιδιαίτερη κατηγορία αποτελούν τα γνω¬ 
στικά πεδία διοίκησης, οικονομίας, νομοθεσίας και αν¬ 
θρωπιστικών σπουδών στην οποία ανήκουν μαθήματα 
όπως, Οργάνωση Εργαστηρίου, Εργασιακές Σχέσεις, 
Κοινωνιολογία, Εισαγωγή στο Αστικό και Ευρωπαϊκό 
Δίκαιο - Πιστοποίηση, οι γνώσεις των οποίων είναι απα¬ 
ραίτητες για την οργάνωση και διοίκηση επιχειρήσεων, 
εργαστηρίων, οργανισμών και υπηρεσιών που σχετίζο¬ 
νται με την ειδικότητα του οδοντοτεχνίτη. 

Κατά το τελευταίο εξάμηνο σπουδών, η εκπόνηση της 
Πτυχιακής Εργασίας, εξασφαλίζει την εμβάθυνση του 
τελειόφοιτου του Τμήματος σε ένα σοβαρό, επίκαιρο 
θέμα εφαρμοσμένης έρευνας ή σε αντικείμενο που έχει 
άμεση σχέση με την ειδικότητά του. Στο ίδιο εξάμηνο, 
πραγματοποιείται η Πρακτική Ασκηση που είναι καθοδη¬ 
γούμενη και αξιολογούμενη από επιτροπή του Τμήματος 
και πραγματοποιείται σε οδοντοτεχνικό εργαστήρια του 
ιδιωτικού και του δημόσιου τομέα. 

Θ.Τμήμα Διοίκησης Μονάδων Υγείας και Πρόνοιας 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο των Επιστημών Διοίκησης και 
Οικονομίας με εξειδίκευση και εφαρμογή στη διοίκηση 

- διαχείριση των υπηρεσιών υγείας - πρόνοιας στους 
ακόλουθους τομείς: 

α) σχεδίαση και εφαρμογή σύγχρονων οργανωτικό- 
διοικητικών και οικονομικό - διαχειριστικών μεθόδων 
διοίκησης - διαχείρισης νοσοκομείων και υπηρεσιών 
φροντίδας υγείας, προνοιακών φορέων και υπηρεσιών 
ανοικτής κοινωνικής φροντίδας, κλάδων υγείας - πρό¬ 
νοιας ασφαλιστικών ταμείων και υπηρεσιών κοινωνικής 
προστασίας γενικότερα. 

β) ανάπτυξη μεθόδων κοινωνικού σχεδιασμού συστη¬ 
μάτων υγείας και πρόνοιας σε εθνικό και περιφερειακό 
επίπεδο (στρατηγικός και επιχειρησιακός σχεδιασμός). 

Το Τμήμα έχει ως αποστολή να προάγει την ανάπτυ¬ 
ξη και τη μετάδοση των γνώσεων στην Επιστήμη της 
Διοίκησης-Διαχείρισης των υπηρεσιών υγείας και πρό¬ 
νοιας με τη διδασκαλία και την εφαρμοσμένη έρευνα και 
να παρέχει στους σπουδαστές τα απαραίτητα εφόδια 
που εξασφαλίζουν την άρτια κατάρτισή τους για την 


επιστημονική και επαγγελματική τους σταδιοδρομία 
και εξέλιξη. 

Μετά την ολοκλήρωση των σπουδών τους, οι πτυ- 
χιούχοι του Τμήματος αποκτούν τις απαραίτητες επι¬ 
στημονικές και τεχνολογικές γνώσεις, ικανότητες και 
δεξιότητες ώστε να δραστηριοποιούνται σε όλους τους 
τομείς του γνωστικού αντικειμένου του Τμήματος. 

Στα γνωστικά αντικείμενα του Τμήματος περιλαμβά¬ 
νονται μαθήματα όπως: 

Γενικής Υποδομής: Περιλαμβάνει βασικά γνωστικά 
αντικείμενα επιστημών, όπως Μικροοικονομική, Μακρο¬ 
οικονομική, Μαθηματικά για Οικονομολόγους, Στοιχεία 
Αστικού Δικαίου, Αρχές Μάρκετινγκ, Αρχές Διοίκησης 
Επιχειρήσεων. 

Ειδικής υποδομής: Περιλαμβάνει βασικά γνωστικά 
αντικείμενα, όπως Στοιχεία Ευρωπαϊκού Δικαίου και 
Διεθνείς Οργανισμοί, Συστήματα Κοινωνικής Προστα¬ 
σίας, Δημόσια Οικονομική. 

Ειδικότητας: Περιλαμβάνει γνωστικά αντικείμενα, όπως 
Οργάνωση και Διοίκηση Μονάδων Υγείας, Οργάνωση και 
Διοίκηση Υπηρεσιών Υγείας, Συστήματα Υγείας. 

Στην κατηγορία των γνωστικών αντικειμένων Δ.Ο.Ν.Α 
εντάσσονται τα αντικείμενα της Διοίκησης, Οικονομί¬ 
ας, Νομοθεσίας που είναι βασικά για την οργάνωση 
και διοίκηση επιχειρήσεων, εργαστηρίων και υπηρεσι¬ 
ών σχετικών με την ειδικότητα, αλλά και αντικείμενα 
Ανθρωπιστικών Σπουδών, όπως Στοιχεία Δημοσίου και 
Διοικητικού Δικαίου, Κοινωνιολογία της Υγείας. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας, κατά τη διάρκεια του οποίου μπορεί να 
πραγματοποιείται και η Πρακτική Άσκηση. 

Η εκπόνηση της Πτυχιακής Εργασίας εξασφαλίζει 
την εμβάθυνση του τελειόφοιτου του Τμήματος σε ένα 
σοβαρό επίκαιρο θέμα εφαρμοσμένης έρευνας ή σε 
αντικείμενο που έχει άμεση σχέση με την ειδικότητα 
των σπουδών. 

Η Πρακτική Άσκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
επιχειρήσεις, υπηρεσίες και άλλους συνεργαζόμενους 
φορείς, που σχετίζονται με το γνωστικό αντικείμενο 
του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2006 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 
-♦- 

Αριθμ. 221820 (3) 

Σύσταση, Συγκρότηση και Καθορισμός Αμοιβής Επιτρο¬ 
πής Παρακολούθησης και Παραλαβής Έργου. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Τις διατάξεις του Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98/Α/22.4.2005) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα». 

2) Την υπ’ αριθμ. Ε 2001 38/9.3.2001 απόφαση έγκρισης 
του Επιχειρησιακού Προγράμματος «Απασχόληση και 
Επαγγελματική Κατάρτιση», όπως τροποποιήθηκε με 

τις Θ (2004) 5336/16.12.2004 και Θ (2005) 5641/15.12.2005 
αποφάσεις της Επιτροπής, καθώς και το Συμπλήρωμα 
Προγραμματισμού του Ε.Π., όπως εγκρίθηκε από την 5 η 
Επιτροπή Παρακολούθησης την 30.11.2005. 

3) Τις διατάξεις του ν. 2860/2000 «Διαχείριση, Παρα¬ 
κολούθηση και έλεγχος του Κοινοτικού Πλαισίου Στή¬ 
ριξης και άλλες διατάξεις» (ΦΕΚ 251 Α/14.11.2000), όπως 
τροποποιήθηκε με το άρθρο 37 του ν. 2937/2001 (ΦΕΚ 
169/Α/26.7.2001), το άρθρο 17 του ν. 3193/2003 (ΦΕΚ 266/ 
Α/20.11.2003) και το άρθρο 15 παρ. 2 του ν. 3260/2004 
(ΦΕΚ 151/Α/6.8.2004). 

4) Τις διατάξεις του άρθρου 17 του ν. 3205/2003 (ΦΕΚ 
297/Α/23.12.2003). 

5) Την υπ’ αριθμ. 118267/14.12.2000 Κ.Υ.Α. «Σύσταση 
και λειτουργία της Ειδικής Υπηρεσίας Διαχείρισης του 
Ε.Π. ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ» 
του Υπουργείου Εργασίας και Κοινωνικών Ασφαλίσε¬ 
ων (ΦΕΚ 1595/Β/29.12.2000), όπως τροποποιήθηκε με τις 
αριθμ. 399/3.9.2001 (ΦΕΚ 1155/Β/5.9.2001), 103466/15.5.2003 
(ΦΕΚ 21.5.2003), 220219/21.1.2004 (ΦΕΚ 39/Α/22.1.2004) και 
222999/8.7.2005 (ΦΕΚ 1157/Β/19.8.2005 όμοιες ΚΥΑ. 

6) Τις διατάξεις του π.δ. 4/2002 «Εκτέλεση ενεργει¬ 
ών τεχνικής βοήθειας - στήριξης και διαχείρισης των 
αντίστοιχων πόρων» (ΦΕΚ 3/Α/14.1.2002) καθώς και την 
Εγκύκλιο ΑΠ.60630/ΕΥΣ/5671/16.9.2003 με θέμα «Εξειδί- 
κευση της εφαρμογής του π.δ. 4/2002 «Εκτέλεση ενερ¬ 
γειών τεχνικής βοήθειας - στήριξης - και διαχείριση των 
αντίστοιχων πόρων». 

7) Την υπ’ αριθμ. 16189/ΕΥΣΑΠ/1040/27.4.2005 απόφαση 
του Υφυπουργού Οικονομίας και Οικονομικών σχετικά 
με την έγκριση του προϋπολογισμού τεχνικής βοήθειας 
έτους 2005, όπως αυτή τροποποιήθηκε και ισχύει. 

8) Το γεγονός ότι η εν λόγω δαπάνη έχει συμπεριλη- 
φθεί στον προϋπολογισμό του έτους 2006. 

9) Την αριθμ. 220072/11.1.2005 Απόφαση ένταξης του 
έργου στο Ε.Π «Απασχόληση και Επαγγελματική Κα¬ 
τάρτιση». 

10) Την ένταξη του έργου στη ΣΑΕ 034/3 με κωδικό 
ΣΑΕ: 2005ΣΕ03430002. 

11) Την υπ’ αριθμ. 221173/16.2.2006 Απόφαση του Γενικού 
Γραμματέα Διαχείρισης Κοινοτικών και Αλλων Πόρων 
για την ανάθεση του έργου στον εκδοτικό οίκο «ΕΚΔΟ¬ 
ΣΕΙΣ ΕΛΛΗΝΙΚΗ ΠΑΙΔΕΙΑ Α.Ε.» 

12) Την υπ’ αρίθμ 9/2006 συναφθείσα σύμβαση. 

13) Την ανάγκη παρακολούθησης και παραλαβής του 
προαναφερόμενου έργου, αποφασίζουμε: 

Την συγκρότηση τριμελούς Επιτροπής Παρακολούθη¬ 
σης και Παραλαβής του έργου με τίτλο: 

«ΑΝΑΠΑΡΑΓΩΓΗ ΔΙΔΑΚΤΙΚΟΥ ΥΛΙΚΟΥ ΓΙΑ ΤΗΝ 
ΕΚΠΑΙΔΕΥΣΗ ΤΩΝ ΕΚΠΑΙΔΕΥΤΩΝ ΤΟΥ 
ΜΗΤΡΩΟΥ Α' ΤΟΥ ΕΚΕΠΙΣ» 

Η Επιτροπή αποτελείται από τους: 

1) Χριστακόπουλο Δημήτρη, Στέλεχος της Μονάδας 
Δ’ της ΕΥΔ, Πρόεδρο. 

2) Κώτσου Ιωάννα, Στέλεχος της Μονάδας Δ' της ΕΥΔ, 
Μέλος 

3) Στεφανάκη Καλλιόπη, Στέλεχος της Μονάδας Β' 2 
της ΕΥΔ, Μέλος 

Χρέη γραμματέα θα εκτελέσει η Θεοχάρη Σοφία, Στέ¬ 
λεχος της Μονάδας Β' 2 της ΕΥΔ. 

Η αποζημίωση του Προέδρου, των μελών και της 
γραμματειακής υποστήριξης καθορίζεται, λαμβάνοντας 
υπόψη τα προβλεπόμενα στο άρθρο 17 παρ. 2(γ) του ν. 
3205/2003, ως ακολούθως: 


• Πρόεδρος: 41 ευρώ ανά συνεδρία. 

• Μέλος: 35 ευρώ ανά συνεδρία. 

• Γραμματέας: 30 ευρώ ανά συνεδρία. 

Έργο της επιτροπής είναι η παρακολούθηση και η 
παραλαβή του παραπάνω έργου, σύμφωνα με τα ορι¬ 
ζόμενα στην υπογραφείσα σύμβαση. 

Η Επιτροπή θα συνεδριάζει εκτός ωραρίου εργασίας 
και οι συνεδριάσεις της με αμοιβή δεν θα ξεπεράσουν 
τις τρεις (3) καθ’ όλη τη διάρκεια της. Η επιτροπή έχει 
προσωρινό χαρακτήρα και η διάρκεια της είναι από 
της συστάσεως αυτής έως τις 20.7.2006, σύμφωνα με 
τα οριζόμενα στα άρθρα 2 και 3 της υπ’ αριθμ. 9/2006 
σύμβασης παροχής υπηρεσιών. 

Για την καταβολή της αμοιβής στους συμμετέχοντες 
θα εκδίδεται σχετική απόφαση πληρωμής από την αρμό¬ 
δια υπηρεσία, στην οποία θα επισυνάπτεται κατάσταση 
με τον αριθμό των συνεδριάσεων, υπογεγραμμένη από 
τον Πρόεδρο της Επιτροπής και θα επιβεβαιώνεται από 
την έκδοση των σχετικών πρακτικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 34800 (4) 

Παράταση του χρόνου λειτουργίας και καθορισμός τμη¬ 
ματικής καταβολής μηνιαίας αποζημίωσης του Προ¬ 
έδρου, των μελών και της γραμματέως της νομο¬ 
παρασκευαστικής επιτροπής για την επεξεργασία 
και εισήγηση των αναγκαίων νομοθετικών μέτρων 
που αφορούν τον τρόπο διοίκησης των δικαστηρί¬ 
ων, την κατάσταση των δικαστικών λειτουργών και 
άλλα σχετικά θέματα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 10 του ν. 3060/2002 (ΦΕΚ Α' 242). 

β) του άρθρου 23 παρ. 1 περ. ι' του ν.2145/93 (ΦΕΚ 
Α' 88). 

γ) του άρθρου 17 του ν.3205/2003 (ΦΕΚ Α' 297) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

δ) το άρθρο 90 του « Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2) Την υπ’ αριθμ. 19757/18.3.2005 απόφαση περί συγκρό¬ 
τησης της ανωτέρω επιτροπής (ΦΕΚ Β' 401), όπως παρα- 
τάθηκε με τις αριθμ. 67619/22.7.2005 (ΦΕΚΒ' 1072). τροπο¬ 
ποιήθηκε με την αριθμ. 76094/9.8.2005 (ΦΕΚ Β' 1179) και 
παρατάθηκε εκ νέου με τις αριθμ. 98637/17.10.2005 (ΦΕΚ 
Β' 1474) και 126683/22.12.2005 (ΦΕΚ Β' 1959) όμοιες. 

3) Την ανάγκη παράτασης του χρόνου λειτουργίας και 
καθορισμού τμηματικής καταβολής μηνιαίας αποζημί¬ 
ωσης του Προέδρου, των μελών και της γραμματέως 
της νομοπαρασκευαστικής επιτροπής για την εισήγη¬ 
ση των αναγκαίων νομοθετικών μέτρων που αφορούν 

τον τρόπο διοίκησης των δικαστηρίων, την κατάσταση 
των δικαστικών λειτουργών και άλλα σχετικά θέματα, 
σύμφωνα με το από 27.3.2006 έγγραφο του Προέδρου 
αυτής. 

4) Το γεγονός ότι από τις διατάξεις της παρούσας 
προκαλείται επιπλέον δαπάνη 28.071,00 € σε βάρος του 
προϋπολογισμού του ΤΑΧΔΙΚ, αποφασίζουμε: 

1) Την παράταση για τρεις (3) μήνες του χρόνου λει¬ 
τουργίας της νομοπαρασκευαστικής επιτροπής για 
την εισήγηση των αναγκαίων νομοθετικών μέτρων που 
αφορούν τον τρόπο διοίκησης των δικαστηρίων, την 
κατάσταση των δικαστικών λειτουργών και άλλα σχε¬ 
τικά θέματα. 


2) Τον καθορισμό τμηματικής καταβολής μηνιαίας 
αποζημίωσης του Προέδρου, των μελών και της γραμ- 
ματέως της ανωτέρω νομοπαρασκευαστικής επιτρο¬ 
πής: α) για το χρονικό διάστημα εργασίας της, από 
29 Μαρτίου 2005 έως 31 Μαρτίου 2006, και β) για το 
χρονικό διάστημα εργασίας της, από 1 Απριλίου 2006 
έως πέρατος των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 

